**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

 เสือฟังทราบสัตย์ทั้ง กตัญญู

 ขุกคิดว่าใจตู หยาบแท้

 แม่โคลูกโคอุ- ดมเลิศ โลกแฮ

 ถือสัตย์กตัญญูแม่ ฆ่าม้วยมีกรรม

 พยัคฆ์ยินจิตอ่อนน้อม ยินดี

 อดจิตถือขันตี ต่อตั้ง

 จึ่งเอื้อนอรรถวาที โคแม่ ลูกเฮย

 เราบ่กินท่านยั้ง อยากไว้เป็นบุญ

 เราให้ชีวิตแล้ว จงไป เถิดรา

 แสวงภักษ์เป็นสุขใน ป่ากว้าง

 สามสัตว์เกษม**กษัย๑** ทุกข์โศก เสบยแฮ

 ชนชาติยินเยี่ยงอ้าง อ่านแล้วควรจำ

 กตัญญูความสัตย์ทั้ง ขันตี

 ร้อนอาสน์องค์โกสีย์ เฟื่องฟ้า

 จึ่งองค์สมเด็จตรี เนตรส่อง เนตรแฮ

 ทราบเหตุในแหล่งหล้า เรื่องรู้สรรเสริญ

๑ ลิ้นไป, หมดไป